CELEX: C2006/190/22
Language: sl
Date: 2006-08-12 00:00:00
Title: Zadeva C-269/06: Tožba, vložena 15. junija 2006 — Komisija Evropskih skupnosti proti Prevajalskemu centru za organe Evropske unije (CDT)

12.8.2006   
            
            
               SL
            
            
               Uradni list Evropske unije
            
            
               C 190/13
            
         Tožba, vložena 15. junija 2006 — Komisija Evropskih skupnosti proti Prevajalskemu centru za organe Evropske unije (CDT)
   (Zadeva C-269/06)
   (2006/C 190/22)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: J.-F. Pasquier in D. Martin, zastopnika)
   
      Tožena stranka: Prevajalski center za organe Evropske unije (CDT
   Predlogi tožeče stranke
   
               —
            
            
               razglasitev ničnosti odločbe CDT o zavrnitvi plačevanja prispevkov delodajalcev v sistem pokojninskega zavarovanja Skupnosti,
            
         
               —
            
            
               naložitev plačila stroškov CDT.
            
         Tožbeni razlogi in bistvene trditve
   V skladu s členom 83a(2) novih Kadrovskih predpisov za uradnike „agencije, ki iz splošnega proračuna Evropske unije ne dobivajo subvencij, v ta proračun plačajo celoten znesek prispevkov, potrebnih za financiranje pokojninskega zavarovanja.“
   Na podlagi tega je Komisija zahtevala, da CDT v proračun plača znesek, ki ustreza prispevkom, ki jih mora delodajalec plačati v sistem pokojninskega zavarovanja za leto 2005 in kasnejša leta.
   Vendar je le-ta to zavrnil s tem, da je zatrjeval, da je samofinancirana agencija. CDT trdi, da bi ga bilo treba šteti za subvencionirano agencijo. Komisija pa meni, da je ugotovljeno, da od leta 1998 CDT iz splošnega proračuna Evropske unije ni dobival subvencij ampak le prejemke za svoje storitve v zvezi z medinstitucionalnim sodelovanjem na področju prevajanja.